În trei localităţi din ţară se organizează noi alegeri.
Un nou tur de scrutin va fi organizat în 11 octombrie. Cele trei localități sunt din județele Bistriţa-Năsăud, Timiş şi Teleorman. La aceeași dată vor avea loc și alegeri pentru primăria Moldova Nouă, judeţul Caraş-Severin.
Noi alegeri se vor organiza în trei localităţi din ţară, în care candidaţii la scrutinul de duminică au ieșit în situaţie de balotaj. Este vorba despre localități din județele Bistriţa-Năsăud, Timiş şi Teleorman.Conform Biroului Electoral Central (BEC), un nou tur de scrutin se va organiza în comuna Rebra din judeţul Bistriţa-Năsăud, comuna Orţişoara din judeţul Timiş şi comuna Balaci din judeţul Teleorman.Alegerile sunt programate pe data de 11 octombrie.La aceeași dată vor avea loc și alegeri pentru primăria Moldova Nouă, judeţul Caraş-Severin. Alegerile precedente au fost anulate aici, după ce BEC a constatat nulitatea candidaturii lui Adrian Torma, din partea alianţe electorale PSD – Pro România.